CELEX: 62009CA0233
Language: sk
Date: 2010-07-01 00:00:00
Title: Vec C-233/09: Rozsudok Súdneho dvora (prvá komora) z  1. júla 2010 (návrh na začatie prejudiciálneho konania, ktorý podal Hof van beroep te Antwerpen — Belgicko) — Gerhard Dijkman, Maria Dijkman-Lavaleije/Belgické kráľovstvo (Slobodné poskytovanie služieb — Voľný pohyb kapitálu — Priame dane — Rozdielne zaobchádzanie podľa miesta investovania alebo realizovania vkladov)

28.8.2010   
            
            
               SK
            
            
               Úradný vestník Európskej únie
            
            
               C 234/13
            
         Rozsudok Súdneho dvora (prvá komora) z 1. júla 2010 (návrh na začatie prejudiciálneho konania, ktorý podal Hof van beroep te Antwerpen — Belgicko) — Gerhard Dijkman, Maria Dijkman-Lavaleije/Belgické kráľovstvo
   (Vec C-233/09) (1)
   
   (Slobodné poskytovanie služieb - Voľný pohyb kapitálu - Priame dane - Rozdielne zaobchádzanie podľa miesta investovania alebo realizovania vkladov)
   2010/C 234/18
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hof van beroep te Antwerpen
   
      Účastníci konania pred vnútroštátnym súdom
   
   
      Žalobcovia: Gerhard Dijkman, Maria Dijkman-Lavaleije
   
      Žalovaný: Belgické kráľovstvo
   
      Predmet veci
   
   Návrh na začatie prejudiciálneho konania — Hof van beroep te Antwerpen (Belgicko) — Vnútroštátna právna úprava týkajúca sa dane z príjmu — Výpočet dodatočnej komunálnej dane na základe výšky dane z príjmu — Liberačná zrážková daň — Rozdielne zaobchádzanie podľa miesta investovania alebo realizovania vkladov — Zlučiteľnosť s článkom 56 ods. 1 ES
   
      Výrok rozsudku
   
   Článku 56 ES odporuje taká právna úprava členského štátu, podľa ktorej daňovníkom rezidentom tohto členského štátu dosahujúcim príjmy alebo dividendy z vkladov alebo investícií realizovaných v inom členskom štáte, napríklad v Holandsku, vzniká daňová povinnosť zaplatiť dodatočnú komunálnu daň, ak sa nerozhodli, že tieto príjmy z hnuteľného majetku si dajú vyplatiť prostredníctvom sprostredkovateľa so sídlom v ich štáte bydliska, zatiaľ čo príjmy rovnakej povahy pochádzajúce z vkladov alebo investícií realizovaných v členskom štáte ich bydliska môžu byť neoznámené, pretože z nich bola zrážková daň odvedená už pri zdroji, a teda tejto dani nepodliehajú.
   
      (1)  Ú. v. EÚ C 220, 12.9.2009.